Ο **Θεμιστοκλής Τζημόπουλος** (γενν. 20 Νοεμβρίου 1985, Κοζάνη) είναι ποδοσφαιριστής ελληνικής και νεοζηλανδικής καταγωγής, ο οποίος αγωνίζεται ως κεντρικός αμυντικός για την Κοζάνη. Ήταν μέλος της Εθνικής Νέας Ζηλανδίας.

Σταδιοδρομία
------------

Ξεκίνησε την επαγγελματική του σταδιοδρομία με τον Ακράτητο το Δεκέμβριο του 2003, έχοντας υπογράψει προηγουμένως συμβόλαιο δοκιμαστικής περιόδου. Έπαιξε με τον Ακράτητο στη Σούπερ Λιγκ, πριν από τη μεταγραφή του στη Βέροια, όπου είχε και μία σύντομη περίοδο δανεισμού στην Κέρκυρα το 2008. Τη σεζόν 2009-10, αγωνίστηκε στον Εθνικό Αστέρα στη Φούτμπολιγκ.

Το Σεπτέμβριο του 2010, ο Τζημόπουλος υπέγραψε συμβόλαιο διάρκειας δύο ετών με τον ΠΑΣ Γιάννινα.

Στις 6 Απριλίου 2017, είχε χειρουργική επέμβαση στο γόνατο για να αποκαταστήσει την υποτροπή του μηνίσκου και φυσικά έχασε το υπόλοιπο της σεζόν 2016-17. Στις 2 Μαΐου 2018, παρέτεινε το συμβόλαιο του μέχρι το καλοκαίρι του 2020. Το συμβόλαιο μεταξύ Τζημόπουλου και ΠΑΣ Γιάννινα λύθηκε στις 21 Ιουνίου του 2019. Ο Τζημόπουλος έμεινε ελεύθερος μετά από 9 χρόνια παρουσίας στην ομάδα.

Στις 24 Ιουνίου 2019, υπέγραψε διετές συμβόλαιο με την πολωνική Κορόνα Κιέλτσε της Εκστρακλάσα.

Διεθνής σταδιοδρομία
--------------------

Ο Τζημόπουλος κλήθηκε στην Εθνική Νέας Ζηλανδίας στις 31 Μαρτίου 2015 για έναν φιλικό αγώνα στη Σεούλ εναντίον της Νότιας Κορέας, από τον προπονητή Άντονι Χάντσον. Ο Τζημόπουλος υπήρξε διαθέσιμος για τους Ολόλευκους, μέσω της γενέτειρας της μητέρας του. «Κάθε επαγγελματίας παίκτης ονειρεύεται να παίξει διεθνές ποδόσφαιρο, γι 'αυτό είναι τιμή μου να παίξω για τους Ολόλευκους. Θα είναι μεγάλη πρόκληση για μένα να παίξω σε υψηλότερο επίπεδο και να ανταποκριθώ στις απαιτήσεις της ομάδας», είπε.

Στις 28 Μαΐου 2016, με ένα γρήγορο γκολ από τον Τζημόπουλο, η Νέα Ζηλανδία ξεκίνησε νικηφόρα στο Κύπελλο Εθνών Ωκεανίας μετά από μια δύσκολη νίκη με 3-1 επί των Φίτζι. Η εξαιρετική χρονιά με τον ΠΑΣ Γιάννινα ήταν το διαβατήριό του, για την κλήση του από τον Άντονι Χάντσον στο τελικό ρόστερ για το Κύπελλο Συνομοσπονδιών του 2017.

Διακρίσεις
----------

### Χώρα

Νέα Ζηλανδία
* Κύπελλο Εθνών Ωκεανίας: 2016

### Ομάδα

Ακράτητος
* Β' Εθνική: 2η θέση 2004-05

Παραπομπές
----------

1. ↑  «Stats Centre: Themistoklis Tzimopoulos Facts». Guardian.co.uk. Αρχειοθετήθηκε από το πρωτότυπο στις 17 Αυγούστου 2011. Ανακτήθηκε στις 5 Νοεμβρίου 2009.
2. ↑  Β Εθνική / ΕΘΝΙΚΟΣ ΑΣΤΗΡ Γ.Α.Ο. Π.Α.Ε. / ΤΖΗΜΟΠΟΥΛΟΣ ΘΕΜΙΣΤΟΚΛΗΣ. Hellenic League. Αρχειοθετήθηκε από το πρωτότυπο στις 3 Οκτωβρίου 2011. Ανακτήθηκε στις 5 Νοεμβρίου 2009.
3. ↑  Για δύο χρόνια στον ΠΑΣ Γιάννινα ο Θεμιστοκλής Τζημόπουλος. super-fm.gr. 2 Σεπτεμβρίου 2010. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 18 Μαρτίου 2018.
4. ↑  Tέλος η σεζόν για τον Τζημόπουλο. sport24.gr. 6 Απριλίου 2017. Ανακτήθηκε στις 18 Μαρτίου 2018.
5. ↑  «Ανανέωσε ο Τζημόπουλος με τον ΠΑΣ Γιάννινα!». Ανακτήθηκε στις 2 Μαΐου 2018.
6. ↑  ««ΕΥΧΑΡΙΣΤΟΥΜΕ ΓΙΑ ΟΛΑ ΘΕΜΗ»». 21 Ιουνίου 2019.
7. ↑  «Θέμης Τζημόπουλος: Ο τρίτος Έλληνας που υπέγραψε στην Πολωνία». www.sport24.gr. 24 Ιουνίου 2019.
8. ↑  «Tzimopoulos living a dream». 6 Μαρτίου 2015. Αρχειοθετήθηκε από το πρωτότυπο στις 3 Απριλίου 2016. Ανακτήθηκε στις 28 Μαΐου 2016.
9. ↑  «All Whites beat Fiji in opener». 28 Μαΐου 2016. Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 28 Μαΐου 2016.
10. ↑  Adele Berti (17 Ιουνίου 2017). «Confederations Cup 2017: All the full squads for this year's tournament in Russia». *Mirror*.. Ανακτήθηκε στις 18 Μαρτίου 2018.

Εξωτερικοί σύνδεσμοι
--------------------

* (Αγγλικά) Themistoklis Tzimopoulos – Επιδόσεις στις διοργανώσεις της FIFA
* Προφίλ στο Onsports.gr
* Προφίλ στο Transfermarkt.com